ଭୁବନେଶ୍ୱର, ଫେବ୍ରୁଆରୀ ୧୨(ଲୋକାଲ ୱାୟାର): ବିଶିଷ୍ଟ ନାଟ୍ୟକାର, ଗାଳ୍ପିକ, ଅନୁବାଦକ, ଔପନ୍ୟାସିକ, ଓଡ଼ିଶା ସଂଗୀତ ନାଟକ ଏକାଡେମୀ ଓ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସ୍ୱନାମଧନ୍ୟ ନାଟ୍ୟ ବ୍ୟକ୍ତିତ୍ୱ କୁଞ୍ଜ ରାୟ (୧୬.୦୫.୧୯୪୫ ରୁ ୧୨.୦୨.୨୦୨୧) ଆଜି ସକାଳ ୫ଟା ୩୦ମିନିଟରେ ୭୬ବର୍ଷ ବୟସରେ ଭୁବନେଶ୍ୱରଠାରେ ପରଲୋକ ଗମନ କରିଛନ୍ତି ।
ସେ ଏ.ଜି. ଅଫିସରେ ଜଣେ ଉଚ୍ଚ ପଦାଧିକାରୀ ଭାବେ ୧୯୭୦ ରୁ ୨୦୦୪ ମସିହା ପର୍ଯ୍ୟନ୍ତ କାର୍ଯ୍ୟରତ ଥିଲେ । ନାୟକ ଚନ୍ଦ୍ରସେଣ ରେଡ଼ିଓରେ ପ୍ରସାରିତ ତାଙ୍କ ରଚିତ ଏକ ଲୋକପ୍ରିୟ ନାଟକ ।
ଅଗ୍ନିସ୍ନାନ, କେଉଁ ନଈ ମୁହାଣରେ, କାଳାନ୍ତର, ବିଦାୟ ବଜ୍ରାଦିତ୍ୟ, କ୍ଷୁଦ୍ର ନାଟକ ତ୍ରୟୀ, ଅନୁସୃଜନ ତ୍ର୍ରୟୀ, ସଫୋକ୍ଲିସଙ୍କ ତ୍ରୟୀ, ଅପ୍ରତିହତ ଖାରବେଳ, କର୍ମଯୋଗୀ ଓ ଓଡ଼ିଶା ସଂଗୀତ ନାଟକ ଏକାଡେମୀ ପୁରସ୍କାରପ୍ରାପ୍ତ ନାଟକ ନାୟକ ଚନ୍ଦ୍ରସେଣ ସହିତ ସେ ଅନେକ କାଳଜୟୀ ନାଟକ ରଚନା କରିଥିଲେ ।
ଓଡ଼ିଶା ସଂଗୀତ ନାଟକ ଏକାଡେମୀ, ଓଡ଼ିଶା ସାହିତ୍ୟ ଏକାଡେମୀ, ପ୍ରଜାତନ୍ତ୍ର ପ୍ରଚାର ସମିତିର ହରିହର ମହାପାତ୍ର ସମ୍ମାନ, ନାଟ୍ୟକାର ରାମଚନ୍ଦ୍ର ସମ୍ମାନ, ଉକ୍ରଳ ସାହିତ୍ୟ ସମାଜ ସମ୍ମାନ ସହିତ ପ ମବେଦ ନାଟ୍ୟାନୁଷ୍ଠାନ, ଅଜିତ୍ ନାଟ୍ୟାନୁଷ୍ଠାନ, ମନନ୍ ନାଟ୍ୟାନୁଷ୍ଠାନ, ଶତାବ୍ଦୀର କଳାକାର, ବିଜୟ ଉକ ଉଚ୍ଛାସ ସହିତ ଓଡ଼ିଶାର ଅନେକ ନାଟ୍ୟାନୁଷ୍ଠାନ ଦ୍ୱାରା ସେ ନାଟ୍ୟକାର ଭାବେ ପୁରସ୍କୃତ ହୋଇଥିଲେ ।
ଆଜି ସନ୍ଧ୍ୟାରେ ପୁରୀ ସ୍ୱର୍ଗଦ୍ୱାରଠାରେ ତାଙ୍କର ଶେଷକୃତ୍ୟ ସମ୍ପନ୍ନ କରାଯାଇଛି । ତାଙ୍କର ଅକାଳ ବିୟୋଗରେ ଓଡ଼ିଶା ନାଟ୍ୟସଂଘ ସମେତ ଓଡ଼ିଶାର ସବୁ ନାଟ୍ୟାନୁଷ୍ଠାନ, ନାଟ୍ୟପ୍ରେମୀ, ଦର୍ଶକ, ପାଠକ ଗଭୀର ଶୋକ ପ୍ରକାଶ କରିଛନ୍ତି ।
